
Niverfum  Opiis  dtias  in  Partes  diftributumL* 
erit.  Pars  Prima  ,  quae  Apparatus  ad  Faflos 
Atticos  infcribi  ,  cenferique  poterit  >  XIL 
DifTertationes  hoc  ordine  compledletur 

I. 

In  I.  DifTertatione  de  variis  primum  imperii  formis  agen* 
dum  erit ,  quae  Athenis  partim  fub  Regibus,  partim  fub  per- 
petuis  Archontibus  ,  atque  poftremo  fub  decennalibus  florue- 
runt,  donec,fublatis  iliis  ,  Archontes  annui  funt  inftituti :  dein- 
de  vero  de  Archontum  iftorum  origine  >  numero  y  nominibus , 
dignitate  ,  ornatu  ,  variifque  muneribus ,  atque  praefertim  de 
Archonte  Eponymo  differetur  ,  cujus  nimirum  nomine  civiles 
Athenienfium  anni  diftingui,  vel  numerari  folebant;ut  ille  pro- 
inde  Faftis  infcribi ,  atque  ab  Hiftoricis  ,  aliifque  Graecis  Scripto- 
ribus  tanquam  perfpicua  temporis  nota  memorari  confueverit. 

I  1. 

Inll.Oftendetur  quodnam  fuerit  variis  temporibus  Archon- 
tici  anni  principium  ;  quo  nimirum  civilis  anni  menfe  Archontes 
annui  magiftratum  illum  fufciperent  ;  obiterque  plura  de  civilis 
Attici  anni  forma,  quantitate,  menfium  cavorum  ordine  ,  & 

A  z  exem- 


exemptilium  dierum  fcdc  contra  Scaligerum,  Petavium,  Peti- 
tum,  ac  Dodvellum  dcmonftrabuntur . 

III. 

In  III.  De  Prytaniis,fivc  dierum  numero  difleretur ,  quo 
fingulae  AthenienfiumTribus  in  anno  civili  certo  quodam  ordi- 
ne  fucceflive  imperare ,  vel  Populo  praefidere  confueverant ;  at- 
que  illa  Prytaniarum  feries  ,  &  Tribuum  ordo,  quem  ex  De« 
mofthene  ,  aliifque  Scriptoribus  omnium  primus  inveftigavit  9 
fufeque  expofuir  Dodvellus,  omnino  falfus  oftendetur  ;  fimul- 
que  varia  Demofthenis,  aliorumque  locacommode  corrigentur  9 
aut  illuftrabuntur. 

I  V. 

In  IV.VeraTribuum  Athenienfium  feries  Eruditis  omnibus 
ha&enus  incomperta  proponetur ,  eademque  veterum  Scriptorum 
teftimonirs,  pluribufque  Graecis  Infcriptionibus  confirmabitur . 
Prytaniarum  vero,  vel  Tribuum  &$vT&pw?u'<rw  ordinem  figulis 
annis  diverfum,  unique  fortis  arbitrio  commifium  fuifle  contra 
Dodvellum  variis  rationibus,  &  exemplis  etiam  oftendetur, 

V. 

In  V.  De  Prytaniarum  Proedris,  atque  Epiftatis  }  duplici- 
que  tum  Epiftatum  ,  tum  Proedrorum  genere  >  variifque  ipfo- 
rum  muneribus  difieretur;  obiterque  illuftria  quaedam  Laertii  , 
Jofephi,  aliorumque  Scriptorum  loca  corrigentur  ,  fimulque  A- 
thenienfium  ritus ,  ac  formulae  in  ferendis  legibus  ,  edendifque 
Decretis  contra  Sigonium,  Pctavium  ,  ac  Dodvellum  demon- 
ftrabuntur . 

V  I. 

In  VI. De  Pfeudeponymis  Archontibus  agendum  erit  >  iis 
nimirum  ,  quorum  nomina  publicis  quidem  Decretis  adfcripta 
confpiciuntur ,  neque  tamen  ad  Eponymorum  Archontum  Fa- 
ftos  referri  poflunt:  atque  ubi  Dodvelli  fententia  perfpicue  con- 


futata  fuerit  ,  qui  Pfeudeponymos  Archontas  illos  non  aliud 
efle  arbitratur,  quam  Prytaniarum  Epiftatas  ,  duplex  altcra.* 
verifimilior  opinio  proponetur  ,  variifque  rationibus  confirma* 
bitur. 

V  I  I- 

In  VII.  Pfeudcponymorum  Archontum  omnium  ferics 
contexetur,  &  fingulorum  aetas  ita  explorabitur  >  ut  ipforum 
quilibet  ad  annum  illum  olympicum  referatur  ,  quo  Pieudepony- 
mi  ,  five  fufle£ti  Archontis  munus  obtinuit.  Hinc  XXIV.  Ar- 
chontes,  qui  tanquam  Eponymi  a  Meurfio  ,  Lydiatto  ,  &  Dod* 
vello  Faftis  adfcripti  fuerant,  ex  Faftis  ipfis,  tanquam  Pfeude- 
ponymi,  expungentur;  fimulque  plurima  Scriptorum  loca  ,  af> 
que  Atticae  Hiftoriae  capita  hadtenus  perplexa,  vel  ignorata  iU 
luftrabuntur , 

VIII. 

In  VIII. De  Scriptoribus,acmonimentisilIis  agetur,exqui« 
bus  Eponymorum  Archontum  nomina,  &  feries  inquiri  ,  ideo* 
que  illorum  praefidio  Fafti  contexi  poflint ;  atque  ubi  lacunac 
quaedam  tum  in  Diodoro  Siculo,  tum  in  Dionyfio  Halicarnafleo 
indicatae  ,  riteque  fuppletae  fuerint  ,  Dionyfii  feries  ita  cum 
Diodori  ferie  comparabitur  ,  ut  illarum  utraque  tum  in  Ar- 
chontum  numero  ,  tum  in  illorum  fitu  in  olympicis  annis  om- 
nino  confpirare  oftendatur:  Arundelliani  vero  Marmoris  epo- 
chae  ,  yel  Archontum  feries  in  illo  defignata  ita  cum  Faftis 
aliis  committetur,  ut  hancaliquando  cum  illis  conciliari  pofle, 
aliquando  vero  corrigendam  efle  oftendatur. 

I  X. 

In  IX.  Archontes  Eponymi  X.  ,  qui  a  Sigonio,  Meurfio  , 

Lydiatto  ,  Dodvello  omifli  in  Faftis  omnibus  ha£tenus  editis 
defiderantur  y  ex  veteribus  Scriptoribus  partim  illuftratis,  partim 
etiara  emendatis  eruentur. 


In 


(  VI.  ) 


X. 

In  X.  Eponymi  Archontes  alii  XXII.  ex  variis  Gra  ecis 
Marmoribus  proferentur  ,  qui  ab  omnibus  omnino  Faftor  um 
Scriptoribus  praetermiffi ,  Faftis  ipfis  adjungi  debent. 

XI. 

In  XI.  Ue  Athemenfium  Nummis  agetur,  de  fymbolis  ,  at- 
que  nominibus  ,  quae  Nummis  ipfis  infcripta  confpiciuntur  : 
Goltzii,  Nonnii,  Spanhemii,  Lazii,  Begeri  ,  Haymi,  Hardui- 
ni ,  aliorumque  fententiae  expendentur:atque?  in  hypothefi  quod 
Archontum  Eponymorum  nomina  Athenienfium  Nummis  in- 
fcripta  fuerint,  XL.  Eponymi  Archontes  aliiFaftis  adiungentur . 

X  I  X. 

In  XII.  Omniumque  poftrerna  Diftertatione  feries ,  &  or- 
do  oftendetur,  quo  Fafti  Attici  ,  five  II.  Operis  Pars  contexta 
fuerit;  quid  in  Faftis  ipfis  expreflum  ,  fuifque  temporibus  ,  vel 
olympicis  annis  adfcriptum  fit;  quis  illorum  ufus  in  Graeca  Hi- 
ftoria  ,  in  illuftrium  Virorum  ,  praefertim  vero  Philofophorum 
aetate  exploranda  efle  poffit;  qua  denique  ratione  in  Graecis  , 
Latinifque  Scriptoribus  invicem  conferendis  Urbis  Conditaeanni 
cum  olympicis  annis  committi  debeant. 

Pars  II.  Fafto/  Atticos  juxta  temporum  feriem  digeftos  ita 
comple&etur ,  ut  initio  dudto  ab  anno  3.  Oiyrnpiadis  VI.  ,  quo 
Charops  decennalium  Archontum  primus  Athenis  imperare 
coepit ,  fimulque  Urbs  Roma  condita  fuit  ,  quolibet  Olympia- 
dum,  fimulque  V.  C.  anno  ,  qui  margini  adfcribetur ,  exprimatur 
Archontis  Eponymi  nomen,  fimulque  Regis,  Didlatoris,  Tribu- 
norum  ,  vel  Confulum ,  qui  eodern  anno  Romae  imperarunt :  Iau- 
datis  ubique  Veterum  teftimoniis  omnibus ,  quibus  Archon  ille 
vel  folum  memoratur,  vel  diferte  quoque  eidem  anno  olympico 
adfcribitur , 


Qua< 


m  (  vii.  ) 

Qualibetetiam  Olympiade  fuis  in  locis  exprimentur  nomina 
illorum ,  qui  in  Olympicis ,  Pythiis  ,  Ifthmiis  ,  ac  Nemeis  lu- 
dis  vi&ores  fuerunt:  laudatis  ubique  Pindari,  Scholiaftum  ,  a« 
liorumque  teftimoniis,  ipforumque  plurimis  oportune  vel  emen- 
datis  ?  vel  illuftratis . 

Philofophorum,  Mathematicorum  ,  aliorumque  illuftrium 
virorum  natalis  anntis,  mors  ,  refque  ab  illis  praeclare  geftae  9 
niemoratuque  dignae  fingulis  annis  ,  quibus  illae  contigerunt  y 
exponentur:  atque  praecipua  Graecae  ,  Atticaequc  in  primis  , 
Hiftoriaecapita  fuis  in  locis,  vel  olympicis  annis  memorabuntur^ 
adjedtis  femper  >  atque  fubinde  illuftratis  Scriptorum  teftimoniis 
quibus  aetas  illa  ,  vel  epocha  confirmatur . 

Haec  Faftorum  feries  ab  anno  j.  Olymp.  VI.  perpetuo  , 
conftantique  ordine  ad  annum  1.  Olymp.  CXXX.  extendetur  : 
deinde  verb  rariores  Archontes  illi  ,  Philofophi ,  Olympioni- 
cae  &c.  qui  temporibus  pone  fequentibus  floruere,  fuis  quidem 
olympicis  annis  in  margine  adfcriptis  >  fed  interrupta  tamen  fe- 
rie,  memorabtintur . 

Duplex  in  Operis  fine  Archontum ,  Olympionicarum  &c.Ca- 
talogus  attexetur;  ut  in  primo  quidem  Archontum  &c.  nomina 
juxta  annorum  olympicorum  feriem  e  regione  difpofitam  expo- 
nantur :  in  fecundo  vero  eadem  nomina  alphabetico  ordine  di- 
gerantur  ,  adfcriptis  tamen  hic  etiam  olympicis  annis,  quibus 
illi  imperarunt,  aut  palmamin  Ludis  retulerunt. 

Denique  praeter  Indices  rerum  memorabilium  >  atque  Scri- 
ptorum  y  qui  in  univerfo  Opere  illuftrati ,  five  corredti  fuerint  , 
adjungetur  etiam  Index,  aut  feries  Populorum  Atticae  y  expreflb 
Tribus  nomine,  ad  quam  ipforum  quilibet  fpedtaverit:  cum  At- 
ticae  Populi  tum  in  I.,  tum  in  II.  quoque  Faftorum  Parte  fae- 
pius  memorari  debuerint ;  fimulque  vera  quorumdam  Populorum 
Tribus  ,quaeha£tenus  incerta,vel  ignorata  fuerat,  demonftrari. 

Utraque  Operis  Pars  praelo  propediem  committenda  ea  voluminis  forma  ,  chara&e-i 
rnm  varietate  5  chartaeque  genere  excudetur ,  quorum  omnium  hic  fpecimen  exhibetur  $  fi- 
mulque  maxima  nitoris  ,  &  elegantiae  cura  adhibebitur  ,  ut  univerfum  Opus  optime  difpo- 
fitum  ,  caftigatumque  prodire  poffit.  Tabulae  quoque  aeri  incifae  fuis  in  locis  ©portune 
adjungentur ,  quibus  vel  Athenienfium  Nummi  nandum  editi  ,  vel  alia  id  genus  eruditae 
Antiquitatis   Hlipvth(Qi  exprimantur. 

